
Tavana Mantelin omavalvonnan seurantaraportti 05-08/2026

Johdanto 

Omavalvontasuunnitelmamme on julkaistu Tavanan verkkosivuilla. Tällä seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella.

Tämä raportti kuvaa omavalvontasuunnitelmamme toteutumista, toiminnassamme havaittuja kehittämistarpeita ja jo aloitettuja kehittämistoimenpiteitä ajalla 1.5.2026 – 31.8.2026.


1. Asiakaskokemus ja osallisuus 

Asiakaskokouksia järjestettiin kuukausittain. Näissä noussut toive omaisten päivästä myös syksyllä sekä mahdollisesta yhteisestä asukasillasta. Asiakaskokouksiin osallistui melkein jokaisella kerralla kaikki asukkaat, asiakaskokouksissa on mm. käyty Mantelin ruokalistoja läpi ja tehty niihin muutoksia asukkaiden toiveiden pohjalta.
Raportin aikavälin aikana julkaistiin asiakaskyselyn tulokset. Mantelin NPS-tulos oli 50, joka on samaa tasoa koko yhtiön NPS:n kanssa. Kaikki asukkaat kokivat, että heitä kunnioitetaan Mantelissa ja palvelu on henkilökohtaista. Asteikolla 1-5, 5 ollessa korkein arvosana, palvelun henkilökohtaisuuden arvosanaksi tuli 4,8., toiveiden kuuntelemisen arvosanaksi 4,7., ja asukkaan kunnioittamisen arvosanaksi tuli 4,3. Asukkaat kokivat, että pystyvät osallistumaan itseään koskevien päätösten tekoon arvosanan 3,8 edestä. Kaikkien kyselyn väittämien keskiarvo oli Mantelissa hyvä 4,4.

2. Toiminnan laadun arviointi
Palvelua ja sen laatua seurataan tiiviisti arjen työssä – asiakkaiden kanssa keskustellaan tiiviisti päivittäin. Lisäksi asiakastyytyväisyyskyselyn nostamat asiat pyritään pitämään toiminnassa mielessä ja kehittää toimintaa niiden antamien suuntaviivojen perusteella. 

Raportointijaksolla toteutettiin myös läheiskysely, jonka tulokset olivat erinomaisia. Mantelin NPS oli 80, koko yhtiön NPS:n ollessa 51. Tyytyväisiä läheisiä kyselyyn vastanneista oli 100%.

Poikkeamatilanteita tulee myös Mantelissa, ja ne on käsitelty henkilökunnan kesken viikoittain.


3. Henkilöstötilanne
Raportointijaksolla henkilöstöresurssit olivat hyvät ja lakisääteinen mitoitus toteutui. Kesälomakausi oli käynnissä raportointijakson ajan, saimme tutut henkilöt kesätöihin, Työvuorotoiveet toteutuivat lähes 100prosenttisesti. Myös muut sijaiset olivat samoja tuttuja henkilöitä jotka ovat keikkailleet paljon Mantelissa, ja heidän sitoutumisensa kertoo siitä, että yksikössä halutaan tehdä keikkatyötä. Tämä tuki toiminnan jatkuvuutta ja helpotti arjen työtä.


4. Onnistumiset
Saimme kiitosta asiakaskokousten säännöllisyydestä sekä siitä, että olemme ottaneet edelleen asukkaiden toiveet huomioon ruokalistojen tekemisessä. Asukkaiden kohtaamisen laadusta olemme saaneet kiitosta.

5. Kehittämissuunnitelmat
Lääkkeenjaon uudelleenorganisointi on kehittämiskohteena, samoin kuin jatkuvana kehittämisen kohteena oleva kirjaamisen laadun parantaminen. Kirjaamisen laatua tullaan tarkastelemaan enemmän ja siitä tullaan keskustelemaan työntekijöiden kanssa tiiviimmin. 

